Document ID: /roh_data/filtered/fineweb-2-filterrobots_roh.jsonl.gz/30893

Betg mo las temperaturas eran fraidas a Tavau, era l'elita da l’economia e da la politica n'ha betg tegnì pleds cun bler fieu. Ed i n'è er betg vegnì raquintà insatge totalmain nov. Però i era ina tscherta malsegirezza en l’aria. Nagin na sa uschè endretg co i va vinavant. Il resun da Tavau è: spetgar e guardar tge che capita.
Però er sche al WEF era preschenta ina gronda part dals pussants da noss mund è vegni discurri il pli bler dad ina persuna che n'era betg là: la persuna la pli pussanta dapi intginas uras, Donald Trump.
Ed era qua è il tenor da l’elita dal mund ch'è stada en las muntognas da Tavau: spetgar e guardar co quai va vinavant.